[pic] | COMISIA COMUNITĂŢILOR EUROPENE |

Bruxelles, 28.8.2009

COM(2009) 448 final

PROIECT PRELIMINAR DE BUGET RECTIFICATIV NR. 9 LA BUGETUL GENERAL 2009

SITUAȚIA CHELTUIELILOR PE SECȚIUNI Secțiunea III - Comisia

PROIECT PRELIMINAR DE BUGET RECTIFICATIV NR. 9 LA BUGETUL GENERAL 2009

SITUAȚIA CHELTUIELILOR PE SECȚIUNI Secțiunea III - Comisia

Având în vedere:

- Tratatul de instituire a Comunității Europene, în special articolul 272,

- Tratatul de instituire a Comunității Europene a Energiei Atomice, în special articolul 177;

- Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene[1], astfel cum a fost modificat prin Regulamentul (CE) nr. 1525/2007 al Consiliului[2], în special articolul 37,

În cele ce urmează, Comisia Europeană prezintă autorității bugetare proiectul preliminar de buget rectificativ nr. 9 la bugetul 2009.

CUPRINS

1. Introducere 4

2. Mobilizarea Fondului de solidaritate al UE 4

2.1. Italia: cutremur 4

2.2. Finanțare 5

TABEL RECAPITULATIV, PE RUBRICI, AL CADRULUI FINANCIAR 9

MODIFICĂRI LA SITUAȚIA CHELTUIELILOR PE SECȚIUNI

Modificările la situația cheltuielilor pe secțiuni sunt trimise separat prin intermediul sistemului SEI-BUD. Cu titlu informativ, se atașează ca anexă la buget o versiune în limba engleză a modificărilor la situația cheltuielilor pe secțiuni.

1. INTRODUCERE

Proiectul preliminar de buget rectificativ (PPBR) nr. 9 pentru anul 2009 include mobilizarea sumei de 493 771 159 EUR în credite de angajament și de plată din Fondul de solidaritate al UE, ca urmare a efectelor unui cutremur care a afectat Italia. Se propune realocarea creditelor de plată corespunzătoare de la domeniile de politică 05 Agricultură și dezvoltare rurală, 07 Mediu, 08 Cercetare și 11 Afaceri maritime și pescuit.

2. MOBILIZAREA FONDULUI DE SOLIDARITATE AL UE

2.1. Italia: cutremur

În aprilie 2009, regiunea italiană Abruzzo a fost afectată de un cutremur puternic în care și-au pierdut viața 300 de persoane și care a provocat daune extrem de semnificative. În termenul de 10 săptămâni stabilit la articolul 4 din Regulamentul (CE) nr. 2012/2002 al Consiliului[3], autoritățile italiene au solicitat asistență financiară pentru acest cutremur din Fondul de solidaritate al UE.

Serviciile Comisiei au efectuat o analiză detaliată a cererii în conformitate cu Regulamentul (CE) nr. 2012/2002, în special articolele 2, 3 și 4. Cele mai importante elemente ale evaluării sunt rezumate după cum urmează:

1. Cererea a fost prezentată Comisiei la 8 iunie 2009, în termen de 10 săptămâni de la înregistrarea primelor daune la 6 aprilie 2009.

2. Catastrofa este de origine naturală. Autoritățile italiene au estimat daunele directe totale la 10 212 036 560 EUR. Această sumă reprezintă 0,67% din VNB al Italiei și depășește triplul pragului normal pentru mobilizarea Fondului de solidaritate. Analiza realizată de serviciile Comisiei a arătat că metodele utilizate de Italia pentru estimarea diferitelor categorii de daune sunt foarte detaliate și corecte și că rezultatele sunt plauzibile. De fapt, estimarea daunelor directe totale pare să fie destul de prudentă.

3. Având în vedere că daunele directe totale, estimate la 10 212 036 560 EUR, depășesc pragul de 3,398 miliarde EUR (adică 3 miliarde EUR în prețurile din 2002) aplicabil Italiei în 2009 pentru mobilizarea Fondului de solidaritate, catastrofa se califică drept „catastrofă naturală majoră” și intră astfel în domeniul principal de aplicare al Regulamentului (CE) nr. 2012/2002. Totalul daunelor directe reprezintă baza de calcul a valorii asistenței financiare. Asistența financiară poate fi utilizată exclusiv pentru acțiunile urgente de primă necesitate, astfel cum sunt definite la articolul 3 din regulament.

4. Cutremurul a provocat distrugerea considerabilă a infrastructurilor de bază, a gospodăriilor private, a clădirilor publice, a întreprinderilor și a patrimoniului cultural important, afectând în mod semnificativ populația. Zona afectată de acest eveniment cuprinde întreaga provincie L’Aquila, cea mai mare parte a regiunii Abruzzo și câteva zone învecinate. L’Aquila, capitala regiunii, a fost cel mai grav afectată, în special în centrul său istoric care rămâne complet inaccesibil. Dintr-o populație totală de 300 000 de persoane afectate de catastrofă, s-au raportat 300 de morți și 1500 de răniți. Mii de oameni și-au pierdut casele și/sau întreprinderile private, iar aproximativ 30 000 de persoane locuiesc în continuare în tabere de corturi. Alte 32 000 de persoane sunt cazate în hoteluri și locuințe private pe coasta Mării Adriatice și s-a declarat că aproximativ 20 000 de persoane s-au mutat în locuințe private în afara regiunii. 25% din clădirile examinate până în prezent au fost considerate complet nesigure. De asemenea, catastrofa a afectat grav și situația socio-economică a întregii regiuni, activitatea economică fiind redusă drastic, dacă nu chiar oprită. Același lucru este valabil și pentru activitățile universităților locale, la care sunt înscriși 27 000 de studenți, ceea ce a constituit un alt factor economic important pentru regiune. Cererea conține o analiză detaliată a impactului cutremurului și o defalcare pe sectoare a daunelor totale estimate.

5. Costul acțiunilor urgente de primă necesitate eligibile conform articolului 3 alineatul (2) din Regulamentul (CE) nr. 2012/2002 a fost estimat de autoritățile italiene la 2 004 142 174 EUR și a fost prezentat defalcat pe tipuri de acțiuni. Cea mai mare parte a costurilor operațiunilor de urgență (peste 1,6 miliarde EUR) vizează activitățile serviciilor de salvare și mai ales asigurarea cazării provizorii și a asistenței complete pentru 65 000 de persoane. Pe baza informațiilor furnizate de autoritățile italiene, este evident că acțiunile eligibile au costuri reale ce depășesc cu mult valoarea unei posibile finanțări din Fondul de solidaritate. În cadrul acordului de punere în aplicare, se vor defini tipurile de acțiuni care vor fi efectiv finanțate din acest fond.

6. Autoritățile italiene au declarat că explorează diverse posibilități pentru a finanța o parte din reconstrucție care depășește cadrul operațiunilor de urgență prin programele operaționale relevante cofinanțate din fondurile structurale.

7. Autoritățile italiene au confirmat faptul că acțiunile eligibile menționate la punctul 5 nu sunt acoperite de asigurări.

În concluzie, din motivele prezentate anterior, se propune acceptarea cererii prezentate de Italia pentru cutremurul din aprilie 2009, clasificat drept o „catastrofă majoră”, precum și mobilizarea Fondului de solidaritate.

2.2. Finanțare

Bugetul anual total de care dispune Fondul de solidaritate este de 1 000 de milioane EUR. În 2009, suma de 121,2 milioane EUR a fost deja alocată pentru cereri anterioare, ceea ce înseamnă că rămâne disponibilă suma de 878,8 milioane EUR.

Având în vedere că solidaritatea reprezintă principala justificare pentru crearea fondului, Comisia consideră că ajutorul provenit din acest fond ar trebui să fie progresiv. Conform practicii anterioare, acest lucru înseamnă că partea din daune care depășește pragul (0,6% din VNB sau 3 miliarde EUR la prețurile din 2002, reținându-se cea mai mică sumă) ar trebui să beneficieze de o intensitate mai mare a ajutorului față de daunele inferioare pragului. Rata aplicată în trecut pentru stabilirea ajutoarelor alocate pentru catastrofele majore este de 2,5% din daunele directe totale care nu depășesc pragul pentru mobilizarea fondului și 6% din cele care îl depășesc. Metodologia pentru calculul ajutorului din Fondul de solidaritate a fost stabilită în raportul anual 2002-2003 privind Fondul de solidaritate și a fost aprobată de Consiliu și de Parlamentul European.

Se propune aplicarea aceluiași procentaj în cazul de față și acordarea ajutoarelor după cum urmează:

(în EUR) |

Daune directe | Prag | Suma bazată pe 2,5% | Suma bazată pe 6 % | Suma totală a ajutorului propus |

Italia, cutremurul din Abruzzo | 10 212 036 560 | 3 398 601 000 | 84 965 025 | 408 806 134 | 493 771 159 |

Total | 493 771 159 |

În urma vărsării compensației, un procent de cel puțin 25% din Fondul de solidaritate al Uniunii Europene va rămâne disponibil pentru alocare în ultimul trimestru al anului, astfel cum se prevede la articolul 4 alineatul (2) din Regulamentul (CE) 2012/2002.

Nota din sistemul de alertă privind previziunile bugetare, din data de 18 iunie 2009, a prezentat gradul de disponibilitate a fondurilor la 31 mai 2009. În consecință, se propune realocarea creditelor de plată corespunzătoare în valoare de 493 771 159 EUR de la domeniile de politică 05 Agricultură și dezvoltare rurală, 07 Mediu, 08 Cercetare și 11 Afaceri maritime și pescuit, astfel cum se indică în cele ce urmează:

05 04 02 01 — Finalizarea Fondului european de orientare și garantare agricolă, secțiunea Orientare — Regiunile din cadrul Obiectivului 1 (2000-2006) – 70 110 359 EUR: realocarea este posibilă deoarece, contrar planurilor inițiale, niciun program nu se va încheia în 2009, iar creditele de plată disponibile vor fi folosite numai pentru rambursarea în proporție de maximum 95% a sumelor angajate.

06 02 06 Programul Marco Polo II – 23 000 000 EUR: în cursul procedurii bugetare 2009, autoritatea bugetară a votat pentru suplimentarea cu 37 de milioane EUE a creditelor de plată de la această linie bugetară. Cu toate acestea, necesarul pentru 2009 va fi limitat la plățile de prefinanțare și, dat fiind că nu vor fi necesare plăți intermediare în cursul anului, prefinanțările pentru 2009 nu vor putea absorbi decât o parte a sumei suplimentare.

06 04 06 Program-cadru pentru competitivitate și inovare — Programul „Energie inteligentă – Europa” – 38 000 000 EUR: în cursul procedurii bugetare 2009, autoritatea bugetară a votat pentru suplimentarea cu 50 de milioane EUR a creditelor de plată de la această linie bugetară, ceea ce depășește dublul sumei solicitate (23 de milioane EUR) în proiectul preliminar de buget. Deși 12 milioane EUR, și anume 52% din alocarea inițială, pot fi absorbite, Comisia și beneficiarii nu au capacitatea de a absorbi, în 2009, restul de 38 de milioane EUR din această sumă. Prin urmare, numai o parte din această majorare poate fi absorbită în 2009.

06 06 01 02 Cercetarea în domeniul energiei — Întreprinderea comună „Pile de combustie și hidrogen” (PCH) - 19 660 800 EUR: cererea pentru 2009 a fost lansată la începutul lunii iulie, având ca dată de finalizare 15 octombrie 2009. Având în vedere timpul necesar pentru evaluarea, selecția și negocierea proiectelor, se preconizează semnarea contractelor în 2010. Prin urmare, nu vor fi efectuate plăți de la această linie bugetară în 2009.

06 06 02 01 Cercetarea în domeniul transporturilor (inclusiv aeronautică) – 15 000 000 EUR: în 2007, a fost organizată o cerere de propuneri, însă contractele nu au fost semnate decât la sfârșitul anului 2008, ceea ce înseamnă că majoritatea plăților intermediare nu vor putea fi efectuate în 2009. Mai mult, contractele aferente cererii din 2008 nu vor fi semnate decât la sfârșitul anului 2009, ceea ce înseamnă că nu vor fi vărsate plățile de prefinanțare prevăzute. Întârzierea în finalizarea contractelor pentru 2008 și 2009 se datorează în ambele cazuri faptului că negocierile cu beneficiarii au durat mai mult decât se prevăzuse și că, în practică, timpul necesar pentru încheierea contractelor a fost mai îndelungat decât se planificase.

06 06 02 03 Întreprinderea comună SESAR – 10 000 000 EUR: SESAR beneficiază, de asemenea, de finanțare din creditele EUROCONTROL. Cu toate acestea, calendarul pentru sprijinul financiar acordat de EUROCONTROL nu era clar la momentul pregătirii bugetului 2009. EUROCONTROL și-a transferat deja contribuția pentru 2009, astfel încât contribuția care trebuie suportată din bugetul comunitar este mai redusă, și anume numai 13 milioane EUR, în comparație cu cele 23 de milioane EUR prevăzute în buget.

06 06 05 02 Finalizarea celui de al șaselea program-cadru CE (2003-2006) – 35 000 000 EUR: întârzierile survenite în prezentarea rapoartelor intermediare de către beneficiari au dus la întârzieri suplimentare în executarea completă a acestei linii bugetare.

07 03 07 LIFE+ (Instrument financiar pentru mediu — 2007-2013) – 110 000 000 EUR: în cursul procedurii bugetare 2009, autoritatea bugetară a majorat creditele destinate LIFE+, atât în ceea ce privește creditele de angajament (+ 29,3 milioane EUR), cât și creditele de plată (+ 131 milioane EUR). Comisia respectă un sistem de plată în ceea ce privește subvențiile LIFE+ care se bazează pe cerințele prevăzute în temeiul juridic în ceea ce privește organizarea unei cereri de propuneri anuale pentru proiecte. Având în vedere durata multianuală a proiectelor, acest sistem de plată duce la plata a 40% din angajamente (legate de această cerere de propuneri) în anul semnării, a 30% atunci când se ajunge la un nivel suficient de cheltuieli (de obicei între primul și al treilea an după semnare) și a 30% după evaluarea raportului final (între trei și șase sau mai mulți ani după semnare). Din acest motiv, majorarea creditelor de angajament care a fost adoptată nu poate fi executată în 2009. Acest lucru a fost comunicat autorității bugetare prin scrisoarea privind caracterul executabil (noiembrie 2008) și a fost reamintit în cadrul fișei de activitate aferente activității 07 03, care a însoțit proiectul preliminar de buget 2010.

08 02 01 Cooperare — Sănătate – 25 000 000 EUR: întârzierile în procedura de angajare au dus la reportarea în 2010 a plăților de prefinanțare prevăzute pentru 2009. Comparativ cu proiectul preliminar de buget (PPB) 2009, termenul pentru efectuarea cererilor de propuneri PC7-Sănătate 2009 a fost ușor decalat ca urmare a întârzierilor în aprobarea Programului de lucru 2009 Cooperare-Sănătate, la sfârșitul lunii august 2008. La momentul elaborării PPB 2009, și anume la începutul anului 2008, se credea că Programul de lucru 2009 va fi adoptat până la sfârșitul lunii iunie 2008. Publicarea cu două luni mai târziu a programului de lucru a întârziat publicarea și încheierea cererii de propuneri (decembrie 2008 și nu octombrie, astfel cum se planificase). Au survenit astfel întârzieri în calendarul inițial (evaluare, angajament global, negociere, angajare, semnarea contractelor și finalizarea prefinanțării). Prin urmare, în 2009 vor fi asumate mai puține angajamente individuale și se vor efectua mai puține prefinanțări (restul va fi reportat în 2010). Date fiind aceste evoluții, pot fi puse la dispoziție credite de plată.

08 07 02 Cooperare - Transport - Întreprinderea comună Clean Sky – 22 000 000 EUR: Bugetul operațional 2009 va fi executat prin două tipuri de contracte diferite: 1) acorduri de subvenționare pentru membri, care reprezintă contracte de un an ce beneficiază de prefinanțare în proporție de 80% în anul respectiv și de 20% în anul următor și 2) acorduri de subvenționare pentru parteneri, care sunt rezultatul unei cereri de propuneri și se desfășoară conform unui program multianual. Cererea va fi lansată în al treilea sau al patrulea trimestru al anului 2009, ceea ce înseamnă că nu îi va fi asociată nicio plată pentru 2009. Prin urmare, singurele credite de plată de la linia operațională prevăzute pentru exercițiul 2009 sunt rezultatul angajamentelor restante (RAL) din 2008 și al prefinanțării acordurilor de subvenționare pentru membri. Bugetul 2009 a fost pregătit înainte de planul anual de aplicare pentru Clean Sky, întocmit la 26 mai 2009. Dat fiind că planul adoptat necesită o contribuție din bugetul comunitar mai redusă decât se prevăzuse inițial, o sumă de aproximativ 22 de milioane EUR poate fi realocată.

08 10 01 Idei – 45 000 000 EUR: 2009 este primul an în care trebuie efectuate plăți intermediare pentru programul Idei. Pe baza primelor cereri de decont primite, estimările inițiale au fost revizuite în scădere. În plus, întârzierea evaluărilor va duce la semnarea cu întârziere a acordurilor de subvenționare. Prin urmare, suma creditelor necesare pentru plățile de prefinanțare este de asemenea revizuită în scădere. În total, rezultă o reducere estimată la 45 de milioane EUR.

11 06 01 Finalizarea Instrumentului financiar pentru orientarea pescuitului (IFOP) — Obiectivul 1 (2000-2006) – 16 000 000 EUR și 11 06 04 Finalizarea Instrumentului financiar pentru orientarea pescuitului (IFOP) — în afara obiectivului 1 (2000-2006) – 65 000 000 EUR: sunt disponibile credite de plată în valoare de 81 de milioane EUR pentru perioada de programare 2000-2006 deoarece plățile pentru mai multe programe operaționale au atins plafonul stabilit pentru plățile care pot fi efectuate înainte de încheierea definitivă. Acest plafon a fost atins mai devreme decât se prevăzuse deoarece statele membre au prezentat, în 2008, cereri de plată mai ridicate decât se preconizase, care au fost acoperite prin intermediul unui transfer, permițând astfel ca mai multe plăți pentru 2009 să fie efectuate anticipat în 2008.

TABEL RECAPITULATIV, PE RUBRICI, AL CADRULUI FINANCIAR

Cadrul financiar Rubrică/subrubrică | Cadrul financiar 2009 | Buget 2009 (inclusiv BR 1-5 și PPBR 6-8) | PPBR 9/2009 | Buget 2009 (inclusiv BR 1-5 și PPBR 6-9) |

|Angajamente |Plăți |Angajamente |Plăți |Angajamente |Plăți |Angajamente |Plăți | | 1. DEZVOLTARE DURABILĂ | | | | | | | | | | 1a. Competitivitate pentru creștere economică și ocuparea forței de muncă |13 272 000 000 | |13 768 997 000 |11 100 585 513 | |-232 660 800 |13 768 997 000 |10 867 924 713 | |1b. Coeziune pentru creștere economică și ocuparea forței de muncă |48 428 000 000 | |48 426 884 669 |34 963 348 789 | | |48 426 884 669 |34 963 348 789 | | Total |61 700 000 000 | |62 195 881 669 |46 063 934 302 | |-232 660 800 |62 195 881 669 |45 831 273 502 | | Marjă[4] | | |4 118 331 | | | |4 118 331 | | | 2. CONSERVAREA ȘI GESTIONAREA RESURSELOR NATURALE | | | | | | | | | | Din care cheltuieli legate de piață și plăți directe |46 679 000 000 | |41 180 696 325 |41 083 823 325 | | |41 180 696 325 |41 083 823 325 | | Total |57 639 000 000 | |56 770 777 011 |52 566 129 680 | |-261 110 359 |56 770 777 011 |52 305 019 321 | | Marjă | | |868 222 989 | | | |868 222 989 | | | 3. CETĂȚENIE, LIBERTATE, SECURITATE ȘI JUSTIȚIE | | | | | | | | | | 3a. Libertate, securitate și justiție |872 000 000 | |866 225 000 |617 440 000 | | |866 225 000 |617 440 000 | |3b. Cetățenie |651 000 000 | |772 125 542 |800 122 542 |493 771 159 |493 771 159 |1 265 896 701 |1 293 893 701 | | Total |1 523 000 000 | |1 638 350 542 |1 417 562 542 |493 771 159 |493 771 159 |2 132 121 701 |1 911 333 701 | | Marjă[5] | | |5 812 000 | | | |5 812 000 | | | 4. UE CA ACTOR GLOBAL[6] |7 440 000 000 | | 8 103 930 360 |8 324 169 158 | | | 8 103 930 360 |8 324 169 158 | | Marjă | | | -419 930 360 | | | | -419 930 360 | | | 5. ADMINISTRAȚIE[7] |7 699 000 000 | |7 700 730 900 |7 700 730 900 | | |7 700 730 900 |7 700 730 900 | | Marjă | | | 76 269 100 | | | | 76 269 100 | | | 6. COMPENSAȚII |210 000 000 | |209 112 912 |209 112 912 | | |209 112 912 |209 112 912 | | Marjă | | | 887 088 | | | | 887 088 | | | TOTAL |136 211 000 000 |121 934 000 000 |136 618 783 394 |116 281 639 494 |493 771 159 |0 |137 112 554 553 |116 281 639 494 | | Marjă | | |535 379 148 |6 095 523 048 | | |535 379 148 |6 589 294 207 | |

[1] JO L 248, 16.9.2002, p. 1.

[2] JO L 343, 27.12.2007, p. 9.

[3] Regulamentul (CE) nr. 2012/2002 al Consiliului din 11 noiembrie 2002 de instituire a Fondului de solidaritate al Uniunii Europene, JO L 311, 14.11.2002, p. 3.

[4] Fondul european de ajustare la globalizare (FEAG) nu este inclus în calculul marjei de la rubrica 1a.

[5] Valoarea Fondului de solidaritate al Uniunii Europene (FSUE) este înscrisă prin adăugare la rubricile relevante, astfel cum este prevăzut în AI din 17 mai 2006 (JO C 139, 14.6.2006).

[6] Marja pentru 2009 prevăzută la rubrica 4 nu ia în considerare creditele referitoare la Rezerva pentru ajutoare de urgență sau mobilizarea Instrumentului de flexibilitate.

[7] Pentru calcularea marjei sub plafonul prevăzut pentru rubrica 5, se ia în considerare nota de subsol (1) din cadrul financiar 2007-2013 pentru suma de 78 de milioane EUR privind contribuțiile personalului la sistemul de pensii.